
PABAL 100 mikrogramų/ml injekcinis tirpalas
karbetocinas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
-	Neišmeskite šio lapelio, nes vėl gali prireikti jį perskaityti.
-	Jeigu kiltų daugiau klausimų, kreipkitės į gydytoją, vaistininką arba slaugytoją.
-	Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?

1.	Kas yra PABAL ir kam jis vartojamas
2.	Kas žinotina prieš vartojant PABAL
3.	Kaip vartoti PABAL
4.	Galimas šalutinis poveikis
5.	Kaip laikyti PABAL
6.	Pakuotės turinys ir kita informacija


[bookmark: _Toc129243139][bookmark: _Toc129243264]1.	Kas yra PABAL ir kam jis vartojamas

Veiklioji PABAL medžiaga yra karbetocinas. Ji panaši į medžiagą, vadinamą oksitocinu, kurį natūraliai gamina organizmas, kad gimda susitraukinėtų gimdymo metu.
PABAL gydomos moterys, kurios ką tik susilaukė kūdikio.
Po gimdymo kai kurių moterų gimda greitai tiek, kiek reikia, nesusitraukia (nesumažėja), todėl galimas stipresnis negu paprastai kraujavimas. PABAL sutraukia gimdą, todėl mažėja kraujavimo rizika.

Tol, kol naujagimis negimęs, PABAL leisti draudžiama.

Prieš PABAL suleidimą gydytoją reikia informuoti apie visus esamus sutrikimus. Be to, jam reikia pasakyti apie naujus simptomus, pasireiškusius po PABAL suleidimo.

PABAL vartoti draudžiama:
· jeigu esate nėščia;
· jei prasidėjo gimdymas, bet kūdikis dar negimęs;
· gimdymui sukelti;
-	jeigu yra alergija karbetocinui arba bet kuriai pagalbinei šio vaisto medžiagai (jos išvardytos 6 skyriuje);
-	jeigu yra alergija oksitocinui (vaistui, kurio kartais gimdymo metu arba po jo sulašinama arba suleidžiama į veną);
-	jeigu sergate kepenų arba inkstų liga;
-	jeigu sergate sunkia širdies liga;
-	jeigu sergate epilepsija.

Jeigu kuri nors iš išvardytų būklių yra, pasakykite gydytojui, akušeriui arba slaugytojui.

Įspėjimai ir atsargumo priemonės
Pasitarkite su gydytoju, akušeriu arba slaugytoju, prieš Jums skiriant PABAL:
-	jeigu Jūs sergate migrena;
-	jeigu Jūs sergate astma;
-	jeigu Jums yra preeklampsija (padidėjęs kraujospūdis nėštumo metu) arba eklampsija (nėštumo toksemija);
-	jeigu Jums yra širdies ar kraujotakos sutrikimų (pvz., aukštas kraujospūdis);
-	jeigu Jums yra bet koks kitas sutrikimas.

Jeigu kuri nors iš išvardytų būklių yra, pasakykite gydytojui, akušeriui arba slaugytojui.

PABAL organizme gali sukelti vandens kaupimąsi, galintį sukelti mieguistumą, vangumą ir galvos skausmą.

Vaikams ir paaugliams
Neaktualu jaunesniems kaip 12 metų vaikams.
Vartojimo paauglėms patirtis yra ribota.

Kiti vaistai ir PABAL
Jeigu vartojate ar neseniai vartojote kitų vaistų arba dėl to nesate tikra, apie tai pasakykite gydytojui, akušeriui arba slaugytojui.

Nėštumas ir žindymo laikotarpis
Nėštumo metu PABAL vartoti draudžiama, tačiau jo galima leisti po naujagimio gimimo.
Nustatyta, kad šiek tiek karbetocino patenka į motinos pieną, tačiau manoma, kad žindomo kūdikio žarnose jis suyra. Vartojus PABAL, žindymo nereikia riboti.

3.	Kaip vartoti PABAL

PABAL leidžiamas į veną arba į raumenis tuoj pat po Jūsų kūdikio gimimo. Dozė  vienas flakonas (100 mikrogramų).

Ką daryti pavartojus per didelę PABAL dozę
Atsitiktinai suleidus per didelę dozę, dėl per stipraus gimdos susitraukimo galima jos pažaida arba stiprus kraujavimas. Be to, dėl vandens kaupimosi organizme gali pasireikšti mieguistumas, vangumas ir galvos skausmas. Tokiu atveju gydoma kitokiais vaistais arba net atliekama operacija.

4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Kai PABAL Jums leidžiamas į veną po cezario pjūvio operacijos

Labai dažni šalutinio poveikio reiškiniai (gali pasireikšti ne rečiau kaip 1 iš 10 asmenų):)
	Pykinimas.
	Skrandžio skausmas.
	Niežėjimas.
	Paraudimas (raudona oda).
	Šilumos pojūtis.
	Žemas kraujospūdis.
	Galvos skausmas.
	Drebulys.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
	Vėmimas.
	Svaigulys.
	Nugaros arba krūtinės skausmas.
	Metalo skonis burnoje.
	Anemija (mažakraujystė).
	Dusulys.
	Šaltkrėtis.
	Bendras skausmas.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
 	Greitas širdies plakimas, lėtas širdies plakimas, galintis sukelti širdies sustojimą (kai širdis nustoja plakti).
	Alerginės reakcijos (įskaitant staigią, sunkią alerginę reakciją, pasireiškiančią pasunkėjusiu kvėpavimu, patinimu, galvos svaigimu, padažnėjusiu širdies plakimu, prakaitavimu, sumažėjusiu kraujospūdžiu ir sąmonės netekimu).

Panašiems vaistams nustatytas šalutinis poveikis, kuris tikėtinas vartojant karbetocino
Nereguliarus širdies plakimas, krūtinės skausmas, apalpimas ar širdies perplakimai (širdies plakimo jutimas), kurie gali rodyti, kad širdis plaka netinkamai.

Nedažnais atvejais kai kurioms moterims galimas prakaitavimas.

Kai PABAL Jums leidžiamas į raumenis po gimdymo natūraliu būdu

Nedažni šalutinio poveikio reiškiniai (gali pasireikšti rečiau kaip 1 iš 100 asmenų): 
	Pykinimas.
	Skrandžio skausmas.
	Vėmimas.
	Mažas kraujospūdis.
	Anemija (mažakraujystė).
	Galvos skausmas.
	Svaigulys.
	Greitas širdies plakimas.
	Nugaros arba krūtinės skausmas.
	Raumenų silpnumas.
	Drebulys.
	Karščiavimas.
	Bendras skausmas.

Reti šalutinio poveikio reiškiniai (gali pasireikšti rečiau kaip 1 iš 1 000 asmenų): 
	Paraudimas (raudona oda).
	Niežėjimas.
	Dusulys.
	Drebulys.
	Pasunkėjęs šlapinimasis.

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis): 
	Alerginės reakcijos (įskaitant staigią, sunkią alerginę reakciją, pasireiškiančią pasunkėjusiu kvėpavimu, patinimu, galvos svaigimu, padažnėjusiu širdies plakimu, prakaitavimu, sumažėjusiu kraujospūdžiu ir sąmonės netekimu).

Panašiems vaistams nustatytas šalutinis poveikis, kuris tikėtinas vartojant karbetocino
Lėtas širdies plakimas, nereguliarus širdies plakimas, krūtinės skausmas, apalpimas ar širdies perplakimai (širdies plakimo jutimas), kurie gali rodyti, kad širdis plaka netinkamai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Šį vaistą laikykite vaikams nepastebimoje ir nepasiekiamoje vietoje.

Ant dėžutės ir flakono po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti žemesnėje kaip 30 C temperatūroje. Negalima užšaldyti.

Atidarius flakoną, tirpalą reikia suvartoti nedelsiant.

PABAL sudėtis
· Veiklioji medžiaga yra karbetocinas. 1 ml injekcinio tirpalo yra 100 mikrogramų karbetocino.
· Pagalbinės medžiagos yra L‑metioninas, gintaro rūgštis, manitolis, natrio hidroksidas ir injekcinis vanduo.

PABAL išvaizda ir kiekis pakuotėje
PABAL yra skaidrus, bespalvis injekcinis tirpalas, paruoštas leisti į veną arba į raumenis. Pakuotėje yra 5 flakonai po 1 ml.
PABAL gali būti naudojamas tik tinkamai įrengtame akušerijos skyriuje, kuriame dirba kvalifikuoti darbuotojai.

Registruotojas ir gamintojas
Ferring GmbH
Wittland 11
D‑24109 Kiel
Vokietija

Šis vaistas Europos ekonominės erdvės valstybėse narėse registruotas tokiais pavadinimais:
	Austrija, Belgija, Danija, Estija, Suomija, Prancūzija, Vokietija, Graikija, Vengrija, Islandija, Airija, Italija, Liuksemburgas, Nyderlandai, Norvegija, Lenkija, Portugalija, Slovakija, Jungtinė Karalystė

Šis pakuotės lapelis paskutinį kartą peržiūrėtas  2026-09-16.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje http://www.vvkt.lt/.

